Source: http://jegyzo.hu/index.php?oldal=egyrendezveny&id=10
Timestamp: 2017-06-24 03:43:14
Document Index: 19700710

Matched Legal Cases: ['bíróság ', 'Kúria ', 'Kúria ', 'bíróság ', 'Kúria ', 'bíróság ', 'bíróság ', 'BÍRÓSÁG ', 'bíróság ', 'bíróság ', 'bíróság ', 'BÍRÓSÁG ', 'Kúria ']

Betűméret: 2012.02.06.
Rendezvény ideje: 2012-02-29 09:00:00
Helyszín: Alkotmánybíróság, 1015 Budapest, Donáti u. 35–45.
Konferencia az Alkotmánybíróság és a Kúria új és kapcsolódó hatásköreiről
Január elsejétől az alkotmányjogi panasz intézménye teljesen átalakul. Az új alkotmánybírósági törvény ügyvédkényszert vezet be alkotmányjogi panasz esetén. Az új jogintézmény szélesre nyitja a lehetőségeket az ügyvédek számára, hogy ügyfeleik érdekeit immár ne csak a rendes bíróságok előtt, hanem az alkotmánybírósági eljárásban is képviselhessék. Sok ezer ügyben megnyílik az Alkotmánybírósághoz fordulás joga, ami újabb ügyfeleket és új kihívásokat jelent az ügyvédek számára.
Az Alkotmánybírósági Szemle magas színvonalú konferenciája abban segíti a jogászokat, hogy tudjanak élni az új jogintézmény lehetőségeivel. A konferencia eladói, oktatói a téma jeles hazai képviselői, többségükben az Alkotmánybíróság, illetve a Kúria munkatársai. A helyszín is utal a vállalt szakmai színvonalra: Magyarország Alkotmánybírósága.
Előadók: Dr. Darák Péter, Dr. Paczolay Péter, Dr. Balogh Zsolt, Dr. Bitskey Botond, Dr. Kadlót Erzsébet, Dr. Kozma György, Dr. Köblös Adél
Előadás + Vendéglátás + Alkotmánybírósági Szemle előfizetés 2012. évre: 19 000 Ft (áfával)/fő. Tematika:
2012. február 29. [9.00–14.15 óra]
ELŐADÓK: Dr. Paczolay Péter, az Alkotmánybíróság elnöke és Dr. Darák Péter, a Kúria elnöke
Előadás az AB új hatásköreiről, az új szabályozás rendszerének jellegzetességeiről, különösen az Alaptörvény, az új Abtv. és az Ügyrend kapcsolatáról.
II. AZ ALKOTMÁNYJOGI PANASZ FAJTÁI
ELŐADÓ: Dr. Köblös Adél, az Alkotmánybíróság főtanácsadója
A „régi” alkotmányjogi panasz tapasztalatai, továbbélése az új szabályozási közegben – gyakorlati következtetések.
ELŐADÓ: Dr. Balogh Zsolt, az Alkotmánybíróság főtanácsadója
Az „új” alkotmányjogi panaszok tartalma, lényege; átjárás az alkotmányjogi panaszokkal kapcsolatos alkotmánybírósági hatáskörök között.
III. AZ ALKOTMÁNYJOGI PANASZ ELJÁRÁS AZ ALKOTMÁNYBÍRÓSÁG ELŐTT
ELŐADÓ: Dr. Bitskey Botond, az Alkotmánybíróság főtitkára
A beadvány (indítvány) „útját” kísérjük végig az Alkotmánybíróság új eljárási rendjében.
IV. SZŰRÉS, ILLETVE „VÁLOGATÁS” AZ INDÍTVÁNYOK KÖZÖTT
ELŐADÓ: Dr. Kadlót Erzsébet, az Alkotmánybíróság főtanácsadója
A „szűrés” intézményét az új Abtv. 29. §-ában foglaltaknak megfelelően mutatjuk be.
V. AZ ALKOTMÁNYBÍRÓSÁG ELJÁRÁSA ÉS A RENDES BÍRÓSÁGI ELJÁRÁSOK KAPCSOLATA
ELŐADÓ: Dr. Kozma György, a Kúria Közigazgatási Kollégiumának vezetője
Bemutatjuk az alkotmányjogi panasz viszonyát a felülvizsgálati eljáráshoz.
Lemondási határidő 2012. február 24. Ezen időponton túli lemondást nem tudunk elfogadni.
A feltüntetett ár az étel- és italfogyasztás költségeit is magában foglalja. Ezen természetbeni juttatás után fizetendő közterheket a HVG-ORAC Kiadó nem vállalja át. A jelentkezési lap kitöltésével Ön hozzájárul, hogy Kiadónk a megadott személyes adatait kezelje. Írásbeli nyilatkozatában kérheti az adatkezelés megszüntetését, az adatok törlését vagy a kezelt adatok módosítását. Az adatkezelés célja a jelen megrendelés teljesítése, illetve tájékoztatás a HVG-ORAC Lap- és Könyvkiadó szolgáltatásairól. Az adatokat harmadik félnek nem továbbítjuk. Írásbeli nyilatkozatában kérheti az adatkezelés megszüntetését, vagy a kezelt adatok módosítását.